## Turisme Comunitat Valenciana participa, amb la marca Mediterranew Musix, en el certamen Monkey Week 2025 per a impulsar el turisme musical

*** La fira, un dels principals aparadors de música emergent del país, se celebra del 20 al 22 de novembre a El Puerto de Santa María
* En este certamen participen bandes valencianes, se celebren xarrades professionals i presentacions de la destinació, a més d’una mostra gastronòmica amb paella i vins valencians**

Turisme Comunitat Valenciana participa en la fira Monkey Week 2025, un dels principals aparadors de música emergent del país, que se celebra del 20 al 22 de novembre a El Puerto de Santa María (Cadis).

L’objectiu és reforçar el posicionament de la Comunitat Valenciana com a destinació de referència per al turisme musical, amb la marca Mediterranew Musix en el panorama nacional.

En este sentit, Turisme Comunitat Valenciana assistix a este certamen que acull Andalusia, juntament amb bandes valencianes seleccionades per a visibilitzar el talent musical del territori. A més, participa en diferents xarrades i presentacions dirigides a professionals del sector, amb la finalitat de posicionar la Comunitat Valenciana com a destinació musical diversa, innovadora i de qualitat.

També per a este certamen, la Generalitat ha organitzat una acció gastronòmica basada en degustacions de paella, acompanyades d’una selecció de vins de la Comunitat Valenciana, per a projectar el valor de la gastronomia mediterrània com a element diferenciador de la destinació.

Esta actuació promocional a Cadis s’emmarca en l’estratègia de desenrotllament del producte de turisme musical que promou Turisme Comunitat Valenciana, mitjançant el programa CreaTurisme, que, amb la marca paraigua Mediterranew Musix, impulsa experiències vinculades al talent artístic, els festivals i la riquesa cultural del territori.

Monkey Week, consolidat des de 2009 com una de les trobades imprescindibles per a la música emergent a Espanya, constituïx un referent professional per a segells, programadors, promotors i mitjans especialitzats. En la seua edició de 2024 va reunir més de 10.000 assistents, 1.000 professionals acreditats i més de 100 *showcases*, i va generar un destacat impacte mediàtic i una àmplia cobertura en mitjans generalistes i especialitzats.

Fecha: 21/11/2025